《韩娥善歌》
先秦·列御寇

昔韩娥东之齐，匮粮。过雍门，鬻歌乞食。既去，而余音绕梁欐，三歌不绝，左右以其人弗去。过逆旅，逆旅人辱之。韩娥因曼声哀哭，十里老幼悲愁，垂涕相对，三歌不食，遽而追之。娥还，复为曼声长歌。十里老幼喜跃抃舞，弗能自禁，忘向之悲也。乃厚赂发之。故雍门之人至今善歌哭，仿娥之遗声。